চলে গেলেন মৃণাল সেন। দাদাসাহেব ফালকে, পদ্মবিভূষণ সম্মানে সম্মানিত পরিচালকের প্রয়াণে শোক প্রকাশ করছেন রাষ্ট্রপতি রামনাথ কোবিন্দ থেকে মালয়ালি সুপারস্টার মোহনলাল। কিন্তু অমিতাভ বচ্চন তুলে আনলেন তাঁর একান্ত স্মৃতিকে, যা একেবারেই অনন্য। 

দেখুন ফোটোগ্যালারি

মৃণাল সেন প্রয়াত, দেখে নিন তাঁর জীবনের বিরল কিছু মুহূর্তের ছবি


অমিতাভ তাঁর টুইট-বার্তায় জানিয়েছেন, মৃণাল সেনের সঙ্গে তাঁর সম্পর্কের কথা। সত্যজিৎ-ঋত্বিকের সমকালীন মৃণাল সেনের কাছে তাঁর ঋণ অকপটেই ব্যক্ত করলেন বিগ বি। এখানে রইল তাঁর টুইট। 

T 3043 - Mrinal Sen no more .. a most amiable, distinguished creative cinematic mind , contemporary of Satyajit Ray and Rithik Ghatak.. I did my first ever voice over in his film BHUVAN SHOME .. prayers and condolences 🙏🙏
— Amitabh Bachchan (@SrBachchan) December 30, 2018

রুপোলি পর্দার জগতে অমিতাভর প্রবেশই মৃণাল সেনের সূত্রে। ১৯৬৯ সালে ‘ভুবন সোম’ ছবি দিয়েই তাঁর কাজের শুরু। এই ছবিতে মৃণাল সেন অমিতাভকে দিয়ে ভয়েস ওভার করিয়েছিলেন। ভারী গলার অমিতাভের সেই প্রথম স্বীকৃতি। পরে যে সেই কণ্ঠও কিংবদন্তি হয়ে উঠবে, সে কথা কি মৃণালবাবু জানতেন? এর উত্তর দেওয়ার জন্য তিনি আজ আর আমাদের মধ্যে নেই। কিন্তু তাঁর দূরদর্শিতাকে অস্বীকার করা যাবে না কিছুতেই। অভিনেতা উৎপল দত্ত ও সুহাসিনী মুলের পাশাপাশি নজর কাড়েন অমিতাভও। 
এখানে রইল ‘ভুবন সোম’-এর সেই বিখ্যাত ভয়েস ওভার।